Rommet er stort og har fin utsikt over Hackney Farms. Gode senger, fint at det var to hodeputer til hver :) Kjøkkenet inneholdt alt man kunne trenge. Man må dele badet med opptil tre andre rom men dette var aldri noe problem de 5 dagene vi var der. Det var også rent og pent i leiligheten. Beliggenheten er super, kort vei til Broadway Market, Colombia Flower Market og buss til Shoreditch eller Oxford street. Det er heller ikke langt til nærmeste undergrunnstasjon og jeg vil anbefale alle å utforske området til fots. Vær bare forsiktig om du går alene eller på kvelden, selv om det er et trygt område bør man alltid ta forhåndsregler for å unngå kjipe opplevelser!